OpenLLM-France/wikimedia huggingface dataset:
# Circle D-KC Estates

Circle D-KC Estates és una concentració de població designada pel cens dels Estats Units a l'estat de Texas. Segons el cens del 2000 tenia 2.010 habitants.

## Demografia

Segons el cens del 2000, Circle D-KC Estates tenia 2.010 habitants, 772 habitatges, i 561 famílies. La densitat de població era de 83,7 habitants per km².
Dels 772 habitatges en un 33,7% hi vivien nens de menys de 18 anys, en un 61% hi vivien parelles casades, en un 7,1% dones solteres, i en un 27,3% no eren unitats familiars. En el 22,2% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,1% tenia menys de 18 anys, un 5,3% entre 18 i 24, un 33,1% entre 25 i 44, un 27,1% de 45 a 60 i un 8,4% 65 anys o més.
L'edat mediana era de 39 anys. Per cada 100 dones de 18 o més anys hi havia 97,1 homes.
La renda mediana per habitatge era de 52.983 $ i la renda mediana per família de 60.313 $. Els homes tenien una renda mediana de 40.000 $ mentre que les dones 30.595 $. La renda per capita de la població era de 22.996 $. Cap de les famílies i l'1,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Circle D-KC Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Circle D-KC Estates». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# E006

* No s'ha de confondre amb E06.
La ruta europea E006 és una carretera que forma part de la Xarxa de carreteres europees. Comença a Aini (Tadjikistan) i finalitza a Kokand (Uzbekistan). Té una longitud de 250 km. Té una orientació nord a sud.
# Fiorentino

Fiorentino és un dels nou municipis de la República de San Marino. Té 2.245 habitants (any 2006) i una àrea de 6,57 km². Fa frontera amb els municipis sanmarinesos de Chiesanuova, San Marino, Borgo Maggiore, Faetano i Montegiardino, i amb els municipis italians de Monte Grimano i Sassofeltrio.

## Enllaços externs

* Fotografia presa per satèl·lit de Fiorentino.
* Informació turística i econòmica de Fiorentino. Arxivat 2007-09-28 a Wayback Machine. (italià)
# Enneapterygius randalli

Enneapterygius randalli és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 2,9 cm de longitud total.

## Hàbitat

És un peix marí de clima tropical que viu fins als 27 m de fondària.

## Distribució geogràfica

Es troba a les Illes Australs (Polinèsia Francesa).

## Referències

* 1 2 3 FishBase (anglès)
* ↑ Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1994. Tripterygiid fishes of Australia, New Zealand and the southwest Pacific Ocean (Teleostei). Theses Zool. 24:1-585.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Elduvík

Elduvík [ˈɛldʊvʊik], és una localitat situada a l'illa d'Eysturoy, a les illes Fèroe. Forma part del municipi de Runavík. L'1 de gener del 2021 tenia només 12 habitants.
La localitat està situada al nord de l'illa d'Eysturoy, a la riba sud del Funningsfjørður. L'envolten muntanyes altes com el Sandfelli (754 m) o el Dalkinsfjall (719 m), que s'alcen imponents al sud d'Elduvík. El poble s'assenta al capdavall d'una estreta vall modelada pel riu Stórá, que el divideix en dues parts.
L'església d'Elduvík va ser construïda el 1952.

## La llegenda de Marmennil

Anfinnur era un granger d'Elduvík i la llegenda parla de la seva trobada amb una bèstia anomenada Marmennil.
Segons la llegenda, Marmennil tenia aspecte d'una persona menuda, però amb els dits molt llargs, i vivia al fons del mar. Es menjava els esquers dels pescadors i enganxava els hams al fons marí perquè es trenquessin. Un dia, però, Marmennil estava fixant l'ham d'Anfinnur al fons del mar quan se li va clavar a la mà, i el van hissar fins a la superfície, al vaixell d'Anfinnur. Els pescadors van fer el senyal de la creu i van endur-se Marmennil a casa.
El monstre va demostrar ser molt útil en la pesca, per la qual cosa el portaven sempre amb ells, tot recordant-se sempre de fer el senyal de la creu quan el portaven a bord. Marmennil reia i s'enjogassava cada cop que hi havia peixos a sota del vaixell, i els pescadors podien fer bones pesques.
Anfinnur va mantenir Marmennil durant molt de temps, però un dia que el mar estava encabritat es va oblidar fer el senyal de la creu i Marmennil es va llançar al mar. Ja no el van tornar a veure mai més.

## Referències

* ↑ «Statistical Database» (en feroès). Arxivat de l'original el 2020-07-06. [Consulta: 19 agost 2021]. «Base de dades estadística de les Illes Fèroe»
* 1 2 «Mapa de les Illes Fèroe» (en danès). Trap Danmark. [Consulta: 1r novembre 2019].
* ↑ «Fjøll» (en feroès). Arxivat de l'original el 2011-07-20. [Consulta: 16 desembre 2018]. «Llista de muntanyes de les Fèroe per alçada.»
* 1 2 3 «Elduvík» (en anglès). faroeislands.dk. [Consulta: 2 desembre 2019].

## Vegeu també

* Llista de municipis de les Illes Fèroe.

## Enllaços externs

* Web de l'Ajuntament de Runavík (feroès) (anglès)
# Convent de Sant Agustí (Tàrrega)

El convent de Sant Agustí fou originàriament fundat pels franciscans. A la dècada del 1580 es van veure obligats a abandonar-lo a causa de la seva decadència. El 1588 va passar a mans dels carmelites descalços, però poc temps després, el 1599, també el van abandonar i hi van entrar els agustins. Aquests van restaurar el convent i l'hi van posar un nom nou: Sant Agustí. Sempre tingué problemes pel que fa a les edificacions, a més, per la seva situació geogràfica patia sovint les conseqüències de les riuades de l'Ondara. Els aiguats del 1644 van ser força greus i l'aiguat del 1874 fou conegut com a «rubinada de santa Tecla». El convent fou exclaustrat entre el 1821 i 1823, i definitivament el 1835. A causa del seu lamentable estat de conservació, hom va optar per acabar d'enrunar-lo i el lloc es va utilitzar de corral. Les seves pedres van servir per a fer un mur de contenció del riu. Altres elements arquitectònics decoratius son en diverses cases de la ciutat.

## Referències

* 1 2 3 4 Badias Mata, Jaume; Oriol Saula i Briansó. "Les excavacions arqueològiques a l'antic convent de Sant Agustí de Tàrrega: un exemple d'arqueologia urbana d'urgència." Urtx: revista cultural de l'Urgell, 1997,, Núm. 10, p. 65-70. [Consulta: 23-01-13]

## Enllaços externs

* «antic convent de sant Agustí». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2013].
# Dunsmuir

Dunsmuir és una població dels Estats Units a l'estat de Califòrnia. Segons el cens del 2009 tenia 1.796 habitants.

## Demografia

Segons el cens del 2000, Dunsmuir tenia 1.923 habitants, 867 habitatges, i 491 famílies. La densitat de població era de 410,2 habitants/km².
Dels 867 habitatges en un 23,6% hi vivien nens de menys de 18 anys, en un 43,1% hi vivien parelles casades, en un 10,3% dones solteres, i en un 43,3% no eren unitats familiars. En el 35,4% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,4% tenia menys de 18 anys, un 6,8% entre 18 i 24, un 23,2% entre 25 i 44, un 28,8% de 45 a 60 i un 18,8% 65 anys o més.
L'edat mediana era de 44 anys. Per cada 100 dones de 18 o més anys hi havia 98,3 homes.
La renda mediana per habitatge era de 23.191 $ i la renda mediana per família de 27.420 $. Els homes tenien una renda mediana de 27.393 $ mentre que les dones 19.148 $. La renda per capita de la població era de 15.982 $. Entorn del 13,4% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dunsmuir». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
* ↑ «Geographic Comparison Table- Dunsmuir». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# EUFOR

EUFOR, contracció de l'anglès d'”European Union Force”, o dit en català, força de la Unió Europea. La sigla es fa servir per designar algunes operacions militars portades a termes en el marc de les forces operatives de la Unió Europea dins del marc de la política estrangera i de seguretat comuna. EUFOR fa referència a la mitologia grega (Athea), o al lloc de desplegament. Es pot trobar força més informació, anàlisis i actualitat sobre les missions civils i militar de la UE a la pàgina web de Brussel·les. La sigla ha estat utilitzada tres cops, per molt que hi hagi hagut una vintena d'operacions sota aquest marc de Política Estrangera i de Seguretat Comuna:
* Conflicte a Bòsnia-Hercegovina, amb el nom en clau EUFOR Althea (2004)
* Conflicte a la República Democràtica del Congo, amb el nom en clau EUFOR RD Congo (2006)
* Conflicte al Txad i a la República Centreafricana, amb el nom en clau EUFOR Tchad/RCA (2007)
Es va decidir una altra intervenció EUFOR el 2014:

## Vegeu també

* Estat Major de la Unió Europea

## Referències

* http://www.bruxelles2.eu/
* http://www.eeas.europa.eu/csdp/structures-instruments-agencies/eu-military-staff/
# Elduain

Elduain és un municipi de Guipúscoa (País Basc), situat a la vall de Leizaran.

## Personatges cèlebres

* Manuel Santa Cruz, el Cura Santa Cruz (1842-1926): sacerdot i guerriller durant la Tercera Guerra Carlina.
* Antonio Amundarain (1885-1954): sacerdot. Fundador de l'institut secular femení Alianza en Jesús por María. Beat de l'Església Catòlica.
* Tomás Echeverría, Tomás de Elduayen (1882-1953): sacerdot franciscà y músic.
* Miguel Soroa, Soroa II (1926): pilotari. Campió del manomanista en 1954.
* Imanol Zeberio, Zeberio I (1968): pilotari de la modalitat de remonte.
* Patxi Zeberio, Zeberio II (1974): pilotari de la modalitat de remonte.
* Jaime Otamendi: periodista.
# Coney Island

«Coney Island» té aquests significats:
# Dungeons & Dragons (desambiguació)

«Dungeons & Dragons» té aquests significats:
* Dungeons & Dragons: Joc de rol.
* Dungeons & Dragons, títol original de la pel·lícula doblada com Dracs i Masmorres (pel·lícula).
* Dungeons & Dragons (sèrie de TV): una sèrie televisiva sobre el món Dungeons & Dragons.
* Dungeons & Dragons 2: Wrath of the Dragon God: la següent pel·lícula de Dungeons & Dragons
* Joc de figures en miniatura de Dungeons & Dragons: un joc de figures en miniatura.
* Dungeons & Dragons Online: un MMORPG.
* Dungeons & Dragons Tactics, un videojoc d'estratègia per torns feta per la PlayStation Portable.
# Federació Catalana del PSOE

La Federació Catalana del PSOE o Federació Socialista Catalana va ser la federació del PSOE a Catalunya, les primeres agrupacions del qual van sorgir entre 1880 i 1882.
En 1888, la Federació va impulsar la creació de la UGT a Barcelona. Posteriorment, ja entrat el segle xx, en 1908, Antoni Badia i Matamala i Antoni Fabra Ribas van participar en la constitució de la "*Confederació Regional de Societats de Resistència -Solidaritat Obrera". Els dirigents i membres de la Federació van participar activament en la vaga de 1909 de Barcelona, Setmana Tràgica. La posterior repressió va deixar al partit desorganitzat; però va sorgir un nou impuls, a la fi de l'any següent (1910) amb el nomenament de Josep Recasens i Mercadé com a secretari general.
En 1923 va sofrir una escissió d'àmbit exclusivament català, que va col·laborar amb Esquerra Republicana de Catalunya (Unió Socialista de Catalunya), en 1933 va participar en la formació de l'Aliança Obrera i en 1936 en la del Partit Socialista Unificat de Catalunya, al costat d'altres organitzacions d'orientació socialista i comunista, desapareixent, per tant el PSOE a Catalunya i caient sota l'òrbita comunista. Un membre destacat aleshores fou Rafael Vidiella i Franch.
Durant el règim franquista, el PSOE es va reconstruir en la clandestinitat a Catalunya, mantenint relacions amb el Moviment Socialista de Catalunya. Militants destacats del PSOE a Catalunya com Juan García, van actuar en estreta col·laboració amb militants del MSC en accions clandestines provocades per la repressió, com les vagues de tramvies de 1951 i 1957 a Barcelona. Acabada l'etapa franquista en la dècada de 1970, el PSOE va reactivar una nova federació a Catalunya, sota la direcció de Josep Maria Triginer i Fernández.
La Federació Catalana del PSOE va concórrer a les eleccions generals de 1977 en coalició amb el Partit Socialista de Catalunya-Congrés (PSC-C) per al Congrés dels Diputats, sota la denominació Socialistes de Catalunya, aconseguint la candidatura 15 dels 47 escons en joc (4 d'ells del PSOE). En el Senat, va formar part de la candidatura Entesa dels Catalans (encara que la llista va obtenir els 12 senadors en lliça per les majories, cap dels candidats pertanyia al PSOE). La coalició Socialistes de Catalunya va ser el primer pas per a la unificació del socialisme català que va culminar un any després. El 16 de juliol de 1978, en un Congrés celebrat a Barcelona, la Federació es va agrupar amb Partit Socialista de Catalunya-Congrés i el Partit Socialista de Catalunya-Reagrupament formant el Partit dels Socialistes de Catalunya, partit polític independent que constitueix el referent del Partit Socialista Obrer Espanyol a Catalunya.
La Federació va publicar tres setmanaris portaveus: El Obrero, La Internacional i La Justicia Social

## Referències

* ↑ Tres partidos fundidos en uno, en aras de un objetivo común, La Vanguardia, 16 de juliol de 1978.

## Bibliografia

* D. Ballester Marginalidades y Hegemonías: La UGT de Cataluña (1888-1936). Fundación Josep Comaposada. Barcelona, 1996

## Enllaços externs

* Veu obrera: Federació Socialista Catalana (branca catalana del PSOE)
# Erna Hennicot-Schoepges

Erna Hennicot-Schoepges (Dudelange, 24 de juliol de 1941) és una pianista i política luxemburguesa, membre del Partit Popular Social Cristià (CSV), que va presidir entre 1995-2003.

## Carrera política

Va ser presidenta de la Cambra de Diputats de Luxemburg (1989 - 1995). Des de gener de 1999, fins a 1995 va ser membre del gabinet Juncker-Poos on va exercir el càrrec de Ministra d'Educació, Ministra de Cultura i Ministra d'Afers Religiosos. De 1999 a 2004, estant membre del gabinet Juncker-Polfer, va ser Ministra de Cultura, Ministra d'Educació Superior i Recerca i Ministra d'Obres Públiques.
Va ser diputada al Parlament Europeu del 2004 al 2009 i pel Grup del Partit Popular Europeu.

### Comissions al Parlament Europeu
#### Membre

* 21 de juliol de 2004 - 18 de gener de 2006: Comissió de Cultura i Educació.
* 19 de gener de 2006 - 13 de juliol de 2009: Comissió d'Indústria, Recerca i Energia.
* 15 de setembre de 2004 - 13 de juliol de 2009: Delegació per a les Relacions amb Mercosur.

## Obres publicades

* Hennicot-Schoepges, Erna, 1975. L'enseignement de la musique : Aspects pédagogiques. École et vie 1: 4-7. Luxemburg.
* Hennicot-Schoepges, Erna, 2008. Feuilletons européens 2007. Groupe du PPE-DE au Parlement européen, Brussel·les. 87 pàgs.
* Hennicot-Schoepges, Erna, 2009. Feuilletons européens 2008. Groupe du PPE-DE au Parlement européen, Brussel·les. 91 pàgs.
* Hennicot-Schoepges, Erna, & Beatrice Ungar, 2011. Von Schubert bis Praid : Leseproben einer Seelenverwandschaft. Sibiu/Hermannstadt : Honterus. 90 p. ISBN 978-973-1725-70-3.

## Referències

* ↑ «Rulers: Luxembourg» (en anglès). Rulers.org. [Consulta: 2 desembre 2015].

## Enllaços externs

* Erna Hennicot-Schoepges - Lloc web oficial
# Consello de Forzas Políticas Galegas

El Consello de Forzas Políticas Galegas (CFPG) fou una plataforma política de Galícia creada el gener de 1976 a iniciativa d'Unión do Povo Galego i integrada pel Partit Socialista Gallec i el Partit Gallec Social Demòcrata. Posteriorment s'hi uniren el Partit Carlí de Galícia i el Moviment Comunista de Galícia. Tanmateix, l'entrada a la plataforma del Movimento Comunista provocà la ruptura del CFPG, ja que el MCG es negà a que els seus membres abandonessin Comissions Obreres. Com a reacció, UPG i PGSD abandonaren el Consello l'octubre de 1976. El CFPG tenia un programa rupturista basat en les anomenades «Bases Constitucionals» (abril de 1976), on es recollia el dret d'autodeterminació de Galícia.
# Emili Macre (poeta)

Emili Macre (llatí: Aemilius Macer) va ser un poeta romà que va viure al segle i aC. Segurament era nascut a Verona i se suposa que formava part de la gens Emília.
Segons Jeroni d'Estridó va morir l'any 16 aC tres anys després de Virgili, del qui sembla que era amic. Va escriure poemes sobre ocells (Ornithogonia) i sobre antídots pel verí de les serps (Theriaca), imitant la Theriaca de Nicandre de Claros.
El poema medieval sobre l'herbari conegut com a Aemilius Macer de Herbarum Virtutibus (o De viribus [o De virtutibus] herbarum), obra del bisbe francès Odó de Meung (Odon Magdunensis), s'inspira en la seva obra i circulà amb el títol popular de Macer.
Cal no confondre'l amb el poeta del segle i dC Ilíac Macre, citat per Ovidi.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 882.
# Conesville (Ohio)

Conesville és una població dels Estats Units a l'estat d'Ohio. Segons el cens del 2000 tenia 364 habitants.

## Demografia

Segons el cens del 2000, Conesville tenia 364 habitants, 144 habitatges, i 105 famílies. La densitat de població era de 936,9 habitants per km².
Dels 144 habitatges en un 32,6% hi vivien nens de menys de 18 anys, en un 57,6% hi vivien parelles casades, en un 13,2% dones solteres, i en un 26,4% no eren unitats familiars. En el 24,3% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,8% tenia menys de 18 anys, un 9,9% entre 18 i 24, un 26,6% entre 25 i 44, un 25% de 45 a 60 i un 12,6% 65 anys o més.
L'edat mediana era de 35 anys. Per cada 100 dones de 18 o més anys hi havia 92,9 homes.
La renda mediana per habitatge era de 35.139 $ i la renda mediana per família de 46.563 $. Els homes tenien una renda mediana de 29.444 $ mentre que les dones 22.750 $. La renda per capita de la població era de 18.015 $. Aproximadament el 6,7% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Conesville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Donieber Alexander Marangon

Donieber Alexander Marangon (Jundiai, São Paulo, Brasil, 22 d'octubre de 1979), més conegut com a Doni és un porter brasiler de futbol que actualment juga al Liverpool FC de la Premier League d'Anglaterra.

## Trajectòria
### Sport Clube Corinthians Paulista

Tot i que el seu primer equip va ser el Botafogo de Futebol e Regatas va debutar com a professional amb el Sport Clube Corinthians Paulista, on hi va estar dues temporades, jugant 59 partits. Amb l'equip de São Paulo va guanyar la Copa brasilera de futbol, el Torneig Rio-São Paulo i el Campionat paulista.

### Santos i Cruzeiro

L'any 2004 fitxa pel Santos Futebol Clube, no va debutar amb l'equip i se'n va anar al Cruzeiro Esporte Clube on va estar una temporada, tot i que només va disputar 6 partits de lliga, va disputar 4 de copa i 7 de la Copa Libertadores de América.

### Esporte Clube Juventude

L'any 2005 fitxa pel Esporte Clube Juventude, al final de temporada va disputar 29 partits amb l'equip Periquito.

### AS Roma

A la temporada 2005-2006 dona el salt a Europa fitxant per l'AS Roma, club on estaria 6 temporades. Amb l'equip romà va guanyar tres títols, la Coppa Italia de l'any 2007, la de l'any 2008 i la Supercopa italiana de futbol de l'any 2007, amb els llops va jugar un total de 199 partits, 149 de lliga, 13 de copa i 37 en competicions europees.

### Liverpool FC

Després de 6 temporades amb l'AS Roma decideix fitxar pel Liverpool FC per jugar la temporada 2011-2012, fins ara ha jugat només tres partits amb els Reds, tot i que, ha guanyat un títol, la Copa de la Lliga anglesa de futbol, que l'equip Red no guanyava des de l'any 2003.

## Internacional

Amb la canarinha ha jugat, fins ara 10 partits i ha guanyat la Copa Amèrica de futbol 2007.

## Referències

http://espndeportes.espn.go.com/futbol/jugador/_/id/83803/alexander-doni
# Christian d'Oriola

Christian d'Oriola (Perpinyà, 3 d'octubre del 1928 - Nimes, 30 d'octubre del 2007) fou un tirador d'esgrima nord-català que destacà entre les dècada del 1940 i del 1950, guanyador de sis medalles olímpiques. Fou cosí del genet i medallista olímpic Pere Jonqueres d'Oriola.
Va participar, als 19 anys, en els Jocs Olímpics d'Estiu de 1948 celebrats a Londres (Regne Unit), on va aconseguir guanyar la medalla de plata en la prova individual de floret i la medalla d'or en la prova per equips d'aquesta modalitat. En els Jocs Olímpics d'Estiu de 1952 realitzats a Hèlsinki (Finlàndia) aconseguí guanyar la medalla d'or en aquestes dues mateixes proves. En els Jocs Olímpics d'Estiu de 1956 realitzats a Melbourne (Austràlia) novament guanyà la medalla d'or en la prova individual, si bé en aquesta ocasió s'acontentà amb la medalla de plata en la prova per equips. La seva última participació olímpica fou en els Jocs Olímpics d'Estiu de 1960 realitzats a Roma (Itàlia), on finalitzà cinquè en la prova per equips, guanyant un diploma olímpic; vuitè en la prova individual de floret i novè en la prova per equips d'espasa.
Al llarg de la seva carrera guanyà dotze medalles en el Campionat del Món d'esgrima, vuit d'elles d'or; i dues medalles en el Jocs del Mediterrani.
[[Categoria::Medallistes catalans als Jocs Mediterranis]]
# Dunum

«Dunum» té aquests significats:
* Llatinització de l'arrel cèltica dun, fortalesa en un turó
* Nom alternatiu d'un dúnam, unitat de superfície pròpia de l'Imperi otomà
* Dunum, municipi del districte de Wittmund a la Frísia Oriental (Alemanya)